അന്ത്യോഖ്യാ ഗ്രീക്ക് ഓർത്തഡോക്സ് പാത്രിയാർക്കാസനം

ഗ്രീക്ക് ഓർത്തഡോക്സ് സഭയുടെ ഭാഗമായ ഒരു സ്വയംശീർഷക വിഭാഗമാണ് അന്ത്യോഖ്യായുടെ ഗ്രീക്ക് ഓർത്തഡോക്സ് പാത്രിയാർക്കാസനം (), അഥവാ അന്ത്യോഖ്യൻ ഓർത്തഡോക്സ് സഭ അല്ലെങ്കിൽ, നൈയ്യാമികമായി, അന്ത്യോഖ്യയുടെയും കിഴക്കൊക്കെയുടെയും റൂം ഓർത്തഡോക്സ് പാത്രിയാർക്കാസനം ( ബാത്രിയർക്കിയത്ത് അന്താകിയാ വ-സായിർ അൽ-മശ്രിഖ് ലി-ർ-റൂം അൽ-ഊർത്തുദൂക്സ്). ലോകവ്യാപകമായ കിഴക്കൻ ഓർത്തഡോക്സ് സഭാ കൂട്ടായ്മയിൽ ഉൾപ്പെടുന്ന ഈ സഭ പുരാതനമായ അന്ത്യോഖ്യൻ സഭയിൽ നിന്നാണ് ഉരുത്തിരിഞ്ഞത്.

ക്രി. വ. ഒന്നാം നൂറ്റാണ്ടിൽ റോമാ സാമ്രാജ്യത്തിലെ കിഴക്കൻ നഗരമായ അന്ത്യോഖ്യയിൽ അപ്പസ്തോലന്മാരായ പത്രോസ്, പൗലോസ് എന്നിവരുടെ നേതൃത്വത്തിൽ രൂപമെടുത്ത ക്രൈസ്തവ സമൂഹത്തിന്റെ പാരമ്പര്യം അവകാശപ്പെടുന്ന ഈ സഭയുടെ അദ്ധ്യക്ഷൻ അന്ത്യോഖ്യായുടെ ഗ്രീക്ക് ഓർത്തഡോക്സ് പാത്രിയാർക്കീസ് എന്നാണ് അറിയപ്പെടുന്നത്. ഈജിപ്തിലെ കോപ്റ്റിക്, ലെബനനിലെ മാറോനായ എന്നീ ക്രൈസ്തവ വിഭാഗങ്ങളോടൊപ്പം മദ്ധ്യപൂർവ്വദേശത്തെ ഏറ്റവും വലിയ ക്രൈസ്തവ വിഭാഗങ്ങളിൽ ഒന്നാണ് ഈ സഭയും.

അവലംബം
വർഗ്ഗം:ഗ്രീക്ക് ഓർത്തഡോക്സ് പാത്രിയർക്കാസനങ്ങൾ